ТЕХНИЧЕСКА СПЕЦИФИКАЦИЯ

Обект на строителния надзор е изпълнението на СМР по проект „Благоустройство и основен ремонт на централна алея в Градски парк Нова Загора“.
[bookmark: _GoBack]Обектът се намира в гр. Нова Загора, Градски парк. 
Одобреният проект „Благоустройство и основен ремонт на централна алея в Градски парк Нова Загора“, съдържащ необходимите СМР за реализацията му са достъпни в профила на купувача, за запознаване.
  
ОБХВАТ НА СТРОИТЕЛНИЯ НАДЗОР:
І. Упражняване на строителен надзор по време на строителството  в задължителния обхват, регламентиран в чл. 168, ал. 1 от ЗУТ:
-  законосъобразно започване на строежа;
- осъществяване на контрол относно пълнота и правилно съставяне на актовете и протоколите по време на строителството;
- спиране на строежи, които се изпълняват при условията на чл. 224, ал. 1 и чл. 225, ал. 2 , ЗУТ и в нарушение на изискванията на чл. 169, ал. 1 – 3 от ЗУТ;
- недопускане на увреждане на трети лица и имоти вследствие на строителството;
- годност на строежа за въвеждане в експлоатация.
ІІ. Изготвяне и подписване на всички актове и протоколи по време на строителството, необходими за оценка на строежите, съгласно изискванията за безопасност и законосъобразното им изпълнение, съгласно ЗУТ и Наредба №3/31.07.2003 г. за съставяне на актове и протоколи по време на строителството;
ІІІ. Откриване на строителната площадка и определяне на строителната линия и ниво за строежа, в присъствието на лицата  по чл. 223, ал. 2 от ЗУТ, при съставяне на необходимия за това протокол по Наредба № 3 от 2003 г. за съставяне на актове и протоколи по време на строителството;
ІV. Заверка на Заповедната книга на строежа и писмено уведомяване в 7-дневен срок от заверката на Общината, специализираните контролни органи, Регионалната дирекция за национален строителен контрол, РСПБС и Инспекция по труда.
V. Изпълняване функциите на координатор по безопасност и здраве за етапа на строителството съгласно чл. 5, ал.3 от Наредба № 2/2004 г. за минимални изисквания за здравословни и безопасни условия на труд при извършване на строителни и монтажни работи, вкл. изпълнение на всички задължения на възложителя, предвидени в посочената Наредба.
VІ. Предоставяне на Възложителя окончателен отчет за извършения строителен надзор по време на изпълнение на строително – монтажните работи, съдържащ: списък на основните дейности (видове работи) от строежа, за които е упражнен текущ строителен надзор, съставените документи (актове), както и информация за възникнали проблеми (ако има такива) и съответно приложените и/или необходими мерки за решаването им.
VІІ. Изготвяне на Окончателен доклад за всеки строеж, включен в обособената позиция, съгласно чл. 168, ал. 6 от ЗУТ, за издаване на Разрешение за ползването му, включително допълване на технически паспорт за строежа, съгласно Наредба № 5 от 2006 г. за техническите паспорти на строежите. Докладът следва да е окомплектован с всички необходими документи, удостоверяващи годността на строежа за държавно приемане. Заснемане и нанасяне в кадастралната карта и кадастралните регистри на строежа и самостоятелните обекти/ при необходимост/ , съгласно ЗКИР. 
*Изпълнителят следва да съгласува с Възложителя всяко свое решение и/или предписание и/или съгласие за извършване на работи, водещи до промяна в количествено-стойностните сметки за осъществяваните строителни работи.
VІІІ.  Внасяне на окончателните доклади в Общинската администрация.
ІХ. Подготовка и внасяне на документите в съответните органи по ЗУТ за издаване на Разрешение  за ползване.
Х. Контрол на строителните продукти по чл. 169а, ал. 1 ЗУТ при упражняване на строителен надзор.
     
ОТГОВОРНОСТИ:
- Отговорност за спазване на изискванията за здравословно и безопасни условия за труд в строителството; 
- Координатора по безопасност и здраве да изпълнява лично всички функции предвидени в Наредба № 2 - отговорност за недопускане на увреждане на трети лица и имоти вследствие на строителството;  
- Отговорност за подписване на всички актове и протоколи по време на строителството, необходими за оценка на строежите, относно изискванията за безопасност и за законосъобразно изпълнение, съгласно Наредба № 3 от 31 юли 2003 г. на министъра на регионалното развитие и благоустройството за съставяне на актове и протоколи по време на строителството;
- Отговорност за уведомление при нарушаване на техническите правила и нормативи на регионалната дирекция за национален строителен надзор в 3-дневен срок от установяване на нарушението;
- Отговорност да изготвя окончателен доклад до възложителя, след приключване на строително монтажните работи;
- Отговорност за щети, които са нанесени на Възложителя и на другите участници във строителството и солидарна отговорност за щети, причинени от неспазване на техническите правила и нормативи и одобрените проекти. 
- Обезпечаване на постоянно присъствие на свои представители на обекта за времето, през което се изпълняват строително монтажни работи.
Изпълнителят е длъжен:
1. Да следи за хода на изпълнение на СМР съгласно график на строителя, да оценява забавата и да определя какви мерки трябва да се вземат в това отношение. Съгласувано с Възложителя да нарежда извършването на изменения в графика или да взема решения по такива изменения, предлагани от изпълнителя.
2. Да контролира качеството на влаганите строителни материали и изделия, като изисква от Изпълнителя на строежа сертификати и протоколи от контролните изпитания за влаганите в строежа материали и съоръжения и съответствието им с нормите на безопасност.
3. Да изисква провеждането само в негово присъствие и да контролира правилността, пълнотата и законосъобразността на всички функционални проби, пускови изпитания и пробна експлоатация, доказващи годността на строежа за въвеждане в експлоатация.
4. Да вписва всички свои решения и указания в заповедната книга на строежа.
5. Да контролира правилното водене на заповедната книга на строежа.
6. Да изготви окончателен доклад относно готовността на строежа за въвеждане в експлоатация.
7. Да внесе от името на Възложителя писмено искане за назначаване на Държавна приемателна комисия придружено от необходимите документи, съгласно Наредба № 2 от 31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.
8. Да участва в заседанията на Държавната приемателна комисия, като я запознае с изпълнения строеж съгласно съставения окончателен доклад и приложената документация към него.
9. Да подписва протоколите от заседанията на Държавната приемателна комисия, като не допуска приемането на строежа при неспазване на изискванията на нормативните актове.
11. Да подържа точно и систематизирано деловодство, счетоводство и отчетност във връзка с извършваните дейности;
12. Да не възлага изпълнението на услугите на трети лица.
13. Да осигури на Възложителя и на всяко лице, упълномощено от него, достъп по всяко приемливо време до документацията, свързана с извършените услуги, за извършване на проверки и изготвяне на копия, за времето на изпълнение на договора и след това.
14. Да запази поверителния характер на факти, обстоятелства и документи, свързани с договора, през периода на изпълнението му и след това. Във връзка с това, освен с предварително писмено съгласие на Възложителя, нито Изпълнителят, нито лицата, наети или ангажирани от него във връзка с изпълнението на договора, не могат да съобщават по никакъв повод на което и да е лице или организация поверителна информация, която им е предоставена или която са придобили по друг начин, нито да оповестяват каквато и да е информация, свързана с препоръките, формулирани в процеса на извършване на услугите или в резултат от него. Освен това, те не могат да използват в ущърб на Възложителя информация, която им е предоставена или са получили в резултат на извършени от тях в процеса и за целите на изпълнението на договора проучвания, оценки и изследвания.
15. Да предостави възможност на Възложителя и Управляващия орган за проверки чрез разглеждане на документацията или чрез проверки на място на  изпълнението на проекта да извършват пълен одит, ако е нужно, въз основа на оправдателни документи за отчетеното, счетоводни документи и всякакви други документи, имащи отношение към финансирането на проекта. 
16. Да дава указания и да взема решения по въпроси, които не водят до изменение на проекта и са в обхвата на отговорностите на строителния надзор.
17. Да контролира отстраняването на дефектите, посочени от него или други контролни органи. При ненамеса на строителя за отстраняването им да информира писмено Възложителя и съответните органи по ЗУТ.
18. При нарушаване на строителните правила и норми да уведоми съответните органи по ЗУТ.
19. Да спре работите по строежа до отстраняване на констатираните пропуски и нарушения. Разходите по отстраняването им са за сметка на Възложителя, респективно изпълнителя на СМР.
20. Да участва в комисии за провеждане на единични, 72-часови проби, и комплексни изпитания съгласно изискванията на Наредба № 3 от 31 юли 2003 г. за съставяне на актове и протоколи по време на строителството.

При изпълнение на задълженията си по настоящата обществена поръчка, Изпълнителят следва да спазва изискванията на действащата към настоящият момент нормативна база свързани с предмета на услугата:
-  Закон за устройство на територията (ЗУТ);
- Наредба № 1/30 юли 2003 г. за номенклатурата на видовете строежи;
- Наредба № 2/31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти;
- Наредба № 3/31 юли 2003 г. за съставяне на актове и протоколи по време на строителството;
-  Наредба № 5/28 декември 2006 г. за техническите паспорти на строежите;
- Наредба № 2/22.03.2004 г. за минималните изисквания за здравословни и безопасни условия на труд при извършване на строителни и монтажни работи;
- Наредба № 7/1999 г. за минимални изисквания за здравословни и безопасни условия на труд на работните места при използване на работното оборудване;
-  Наредба № 3/1996 г. за инструктажа на работниците и служителите по БХТПО.
- Наредба № 5 от 28.12.2006 г. за техническите паспорти на строежите;
- Наредба за съществените изисквания към строежите и оценяване съответствието на строителните продукти.

